**REPUBLIKA HRVATSKA**

**GRAD ZAGREB**

**OSNOVNA ŠKOLA KUSTOŠIJA**

Sokolska 7, Zagreb

KLASA: 602-02/19-08/17

URBROJ: 251-128-19-2

Zagreb, 22. listopada 2019.

Na temelju članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18) članaka 38. – 42. Zakona o ustanovama (Narodne novine broj 76/93, 29/97, 47/99, 35/08), te članka 69. Statuta Osnovne škole Kustošija, na sjednici održanoj 22. listopada 2019. godine, Školski odbor Osnovne škole Kustošija, Zagreb, Sokolska 7 donio je

**ODLUKU O IMENOVANJU RAVNATELJA ŠKOLE**

**GORDANA KAJIĆ**, profesor hrvatskog jezika i književnosti, imenuje se ravnateljem Osnovne škole Kustošija, na vrijeme od (5) pet godina, u punom radnom vremenu, s danom preuzimanja dužnosti od 02. prosinca 2019. godine.

**Obrazloženje**

Školski odbor Osnovne škole Kustošija raspisao je natječaj za imenovanje ravnatelja/ice škole. Natječaj je objavljen dana 25. rujna 2019. u Narodnim novinama i na mrežnoj stranici Osnovne škole Kustošija.

U skladu s člankom 127. stavkom 12. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i skupa (zbora) radnika škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku imenovanja ravnatelja/ice .

Članovi Školskog odbora javnim su glasovanjem, u skladu sa člankom 127. stavkom 13. Zakona o odgoju i obrazovanju u osnovnoj i srednjoj školi, za ravnateljicu škole imenovali Gordanu Kajić.

Odluka o imenovanju ravnatelja dostavlja se ministru nadležnom za obrazovanje na davanje suglasnosti.

Odluka o imenovanju ravnatelja stupa na snagu danom dostave suglasnosti ministra, odnosno istekom 15 dana od dana dostave zahtjeva za suglasnosnošću ministru ako ista nije uskraćena.

**Pouka o pravnom lijeku:** Svaki prijavljeni kandidat na natječaj za imenovanje ravnatelja/ice ima pravo pregledati natječajni materijal i u roku od petnaest dana od dana primitka obavijesti o imenovanju ravnatelja zahtijevati sudsku zaštitu od nadležnog suda.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mladen Zmazek, prof.

Dostaviti:

1. Izabrani kandidat
2. Oglasna ploča Škole
3. Web stranica Škole

4. Pismohrana